

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2018.gada 16.novembrī Nr.34

SĒDE NOTIEK DOMES SĒŽU ZĀLĒ

SĒDE SASAUKTA plkst. 16.30

SĒDI ATKLĀJ plkst. 16.30

SĒDES DARBA KĀRTĪBA:

1. Par Daugavpils pilsētas domes priekšsēdētāja R.Eigima 2018.gada 9.novembra rīkojuma Nr.316p atcelšanu.

SĒDI VADA – Daugavpils pilsētas domes priekšsēdētājs Rihards Eigims.

SĒDĒ PIEDALĀS - 13 Domes deputāti – A.Broks, J.Dukšinskis, R.Eigims,

 A.Elksniņš, A.Gržibovskis L.Jankovska,

 R.Joksts, I.Kokina, M.Lavrenovs, J.Lāčplēsis,

 I.Prelatovs, H.Soldatjonoka, A.Zdanovskis

SĒDĒ NEPIEDALĀS - 2 Domes deputāti – M.Dademaša – iemesls nav zināms

 V.Kononovs – iemesls nav zināms

SĒDĒ PIEDALĀS - pašvaldības administrācijas darbinieki:

 K.Rasis, Ž.Kobzeva, I.Limbēna, R,Golovans, I.Šalkovskis

 - pašvaldības budžeta iestādes darbinieki:

 N.Mackevičs, Alise Betija Kronberga, A.Romanovskis

 - pilsētas iedzīvotāji.

- plašsaziņas līdzekļu pārstāvji:

 S.Kuzņecovs, A.Hļestovs, P.Gallers, N.Aleksejevs, A.Vnukovs,

 L.Kirilova

SĒDI PROTOKOLĒ - Domes protokolu lietvedības un arhīva pārzine S.Rimicāne

**1.§ (615.)**

**Par Daugavpils pilsētas domes priekšsēdētāja R.Eigima**

**2018.gada 9.novembra rīkojuma Nr.316p atcelšanu**

**A.Elksniņš, I.Prelatovs, A.Broks, A.Zdanovskis, L.Jankovska, R.Eigims**

I.Prelatovs jautā, vai pieņemtais lēmums būs tiesisks saistībā ar darba likumu?

I.Limbēna atbild, ka Juridiskā departamenta atzinums ir pievienots lēmuma projektam.

A.Elksniņš jautā, vai Domes priekšsēdētājs bija tiesīgs izdot šādu rīkojumu atbilstoši Domes nolikumam?

I.Limbēna atbild, ka priekšsēdētājs bija tiesīgs izdot šādu rīkojumu.

A.Elksniņš uzskata, ka rīkojuma izdošanā Domes priekšsēdētājs ir pārkāpis pilnvarojumu.

I.Prelatovs izsaka priekšlikumu, papildināt lēmuma projektu ar punktu “Pilnvarot A.Elksniņa kungu pārstāvēt Daugavpils pilsētas domes intereses darba strīdā tiesā, sakarā ar A.Vlasova atbrīvošanu.”.

Deputāti: A.Broks, A.Zdanovskis un L.Jankovska uzskata, ka lēmuma projekts jāatbalsta iesniegtā redakcijā.

Sēdes vadītājs lūdz deputātus balsot par I.Prelatova priekšlikumu papildināt lēmuma projektu ar punktu “Pilnvarot A.Elksniņa kungu pārstāvēt Daugavpils pilsētas domes intereses darba strīdā tiesā, sakarā ar A.Vlasova atbrīvošanu.”.

Atklāti balsojot, PAR – 2 (R.Eigims, I.Prelatovs), PRET – 1 (L.Jankovska), ATTURAS – 10 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, M.Lavrenovs, J.Lāčplēsis, H.Soldatjonoka, A.Zdanovskis) – priekšlikums nav atbalstīts.

2018.gada 9.novembrī Daugavpils pilsētas domes priekšsēdētājs R.Eigims izdeva rīkojumu Nr.316p “Par A.Vlasova pieņemšanu darbā” par Daugavpils pilsētas pašvaldības profesionālās ievirzes sporta izglītības iestādes “Daugavpils Futbola skola” direktora pienākumu izpildītāju uz N.Mackeviča prombūtnes laiku.

Saskaņā ar likuma “Par pašvaldībām” 62.panta pirmās daļas 6.punktu un Daugavpils pilsētas pašvaldības nolikuma 16.9.apakšpunktu (Daugavpils pilsētas domes saistošie noteikumi Nr.5 no 2005.gada 11.augusta) Domes priekšsēdētājam ir tiesības dot saistošus rīkojumus pašvaldības administrācijas darbiniekiem, tikmēr šiem rīkojumiem ir jābūt tiesiskiem.

Likuma “Par pašvaldībām” 21.panta pirmās daļas 22.punkts nosaka, ka Dome var izskatīt jebkuru jautājumu, kas ir attiecīgas pašvaldības pārziņā, turklāt tikai dome – atcelt domes priekšsēdētāja rīkojumus.

Ņemot vērā to, ka Daugavpils pilsētas domes priekšsēdētāja R.Eigima 2018.gada 9.novembra rīkojums Nr.316p un ņemot vērā apsvērumus par to, ka domes lēmumiem un darbībai jābūt maksimāli lietderīgiem, vadoties no likuma “Par pašvaldībām” 21.panta pirmās daļas 22.punkta, atklāti balsojot: PAR – 10 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, M.Lavrenovs, J.Lāčplēsis, H.Soldatjonoka), PRET – nav, ATTURAS – 3 (R.Eigims, I.Prelatovs, A.Zdanovskis), **Daugavpils pilsētas dome nolemj:**

Atzīt par spēkā neesošu no tā pieņemšanas brīža un atcelt Daugavpils pilsētas domes priekšsēdētāja R.Eigima 2018.gada 9.novembra rīkojumu Nr.316p.

Sēdi slēdz plkst.16.45

Sēdes vadītājs,

Domes priekšsēdētājs *(personiskais paraksts)* R.Eigims

Protokoliste  *(personiskais paraksts)*  S.Rimicāne